**OBRAZLOŽENJE UZ POLUGODIŠNJI IZVJEŠTAJ**

**O IZVRŠENJU PRORAČUNA OPĆINE SVETI IVAN ŽABNO ZA RAZDOBLJE**

**01. SIJEČNJA DO 30. LIPNJA 2018. GODINE**

1. **PRAVNI OSNOV**

U skladu s odredbama članka 109. Zakona o proračunu („Narodne novine“ broj 87/08, 136/12 i 15/15) općinski načelnik podnosi predstavničkom tijelu na donošenje Polugodišnji izvještaj o izvršenju proračuna do 15. rujna tekuće proračunske godine. U skladu s odredbama članka 15. Pravilnika o polugodišnjem i godišnjem izvještaju o izvršenju proračuna (Narodne novine 24/13, 102/17) polugodišnji izvještaj o izvršenju proračuna sastavlja se za razdoblje od 1. siječnja do 30. lipnja tekuće proračunske godine. Polugodišnji izvještaj o izvršenju proračuna sadrži:

 1. Opći dio Proračuna koji čini račun prihoda i rashoda i Račun financiranja na razini odjeljka ekonomske klasifikacije, prihode i rashode prema izvorima financiranja i rashode prema funkcijskoj klasifikaciji, sažetak sadrži i raspoloživa sredstva iz prethodnih godina;

2. Posebni dio proračuna sadrži izvršenje po organizacijskoj i programskoj klasifikaciji; 3. Izvještaj o zaduživanju na domaćem i stranom tržištu novca i kapitala; 4. Izvještaj o korištenju proračunske zalihe; 5. Izvještaj o danim državnim jamstvima i izdacima po državnim jamstvima; 6. Obrazloženje makroekonomskih pokazatelja; 7. obrazloženje ostvarenja prihoda i primitaka, rashoda i izdataka; 8. Deficit/suficit općeg proračuna. Polugodišnji izvještaj o izvršenju proračuna objavljuje se na internetskim stranicama jedinice lokalne i područne (regionalne) samouprave i službenom glasilu jedinice.

1. **OBRAZLOŽENJE**

 **OPĆI DIO**

* 1. **PRIHODI POSLOVANJA**

U prvom polugodištu ukupni prihodi i primici ostvareni su u iznosu 6.089.297,54 kune što je 49,51 % godišnjeg plana prihoda za 2018. godinu. U odnosu na isto razdoblje prethodne proračunske godine ukupni prihodi ostvareni su u većem iznosu za 2.331.260,71 kunu.

Iskazani prihodi i primici podijeljeni su na prihode poslovanja ostvarene u razdoblju 1. siječnja do 30. lipnja u iznosu 6.018.730,11 kn što je 50,68% plana i prihode od prodaje nefinancijske imovine ostvarene u iznosu 70.567,43 kn ili 16,68% plana.

Prihode poslovanja čine prihodi od poreza (porez i prirez na dohodak, porezi na imovinu, porezi na robu i usluge). Najveći udio u ostvarenju prihoda i primitaka ima prihod od poreza i prireza na dohodak, odnosno ostvarenje u iznosu 4.666.890,87 kn, ili 68,63% plana, porez i prirez na dohodak iskazuje povećanje u odnosu na isto izvještajno razdoblje prethodne godine za 2.862.779,32 kuna zbog primjene novog Zakona o financiranju jedinica lokalne samouprave. Porezi na imovinu ostvareni su sa 84,86%, odnosno 250.161,11 kn odnose se na porez na kuće za odmor u iznosu 6.808,00, porez na korištenje javnih površina u iznosu 2.020,00 kn i porez na promet nekretnina u iznosu 241.333,11 kn. Porezi na robu i usluge ostvareni u iznosu 42.951,42 kn ili 39,05% plana, obuhvaćaju porez na potrošnju i porez na tvrtku koji je ukinut prošle godine.

 Pomoći iz inozemstva i od subjekata unutar općeg proračuna (pomoći proračunu iz drugih proračuna, pomoći od izvanproračunskih korisnika, pomoći iz državnog proračuna temeljem prijenosa EU sredstava). Tekuće pomoći iz drugih proračuna u iznosu od 4.400,00 kn odnose se na doznačena sredstva iz državnog proračuna –Ministarstvo znanosti i obrazovanja za potrebe predškolskog odgoja. Kapitalne pomoći proračunu iz drugih proračuna ostvarene su za šestomjesečno razdoblje prethodne godine u iznosu od 494.288,53 kn, odnose se na pomoći Koprivničko-križevačke županije za sufinanciranje izgradnje komunalne infrastrukture, dok za prethodno izvještajno razdoblje u 2017. nije bilo ostvarenja. Tekuće pomoći od izvanproračunskih korisnika planirane su sa 904.000,00 kn za 2018. godinu, ali u ovom razdoblju nisu ostvarena sredstva Hrvatskog zavoda za zapošljavanje za radnike na javnim radovima, dok se ostvarenje od 11.250,00 odnosi na dokumentaciju za sanaciju odlagališta otpada. Prihodi od imovine ( prihodi od financijske imovine, prihodi od nefinancijske imovine). Prihodi od nefinancijske imovine odnose se na prihode od zakupa i iznajmljivanja imovine koji su ostvareni u većem iznosu u odnosu na izvještajno razdoblje prethodne godine za 29.143,40 kuna, ostali prihodi od nefinancijske imovine odnosno naknada za zadržavanje nezakonito izgrađenih zgrada ostvarena je u većem iznosu od istog izvještajnog razdoblja prethodne godine za 12.274,94 kune. Prihodi od upravnih i administrativnih pristojbi, pristojbi po posebnim propisima i naknadama (upravne i administrativne pristojbe, prihodi po posebnim propisima, komunalni doprinosi i naknade). Od prihoda po posebnim propisima doprinosi za šume ostvaren je sa 22.617,14 kuna, što je za 28.554,09 kn manje od ostvarenja prethodne godine. Naknada za uređenje voda i vodni doprinos (8%) ostvareni su sa 26.695,54 kune. Prihodi od prodaje proizvoda i robe te pruženih usluga i prihodi od donacija (donacije od pravnih i fizičkih osoba izvan općeg proračuna)., donacije se odnose na 1000,00 kn sredstava gosp. Vrhovskog i iznos od 803,83 kune u korist proračuna uplaćen nakon ostavinske rasprave iza pok. Ivana Novaka. Kazne, upravne mjere i ostali prihodi odnose se na troškove ovrha koji su uplaćeni su sličnom iznosu kao i prethodne godine odnosno 3.657,48 kuna. Prihodi od prodaje nefinancijske imovine (stanovi sa stanarskim pravom na dugoročnu otplatu i poljoprivredno zemljište izvršeni su sa 16,68% u ovom obračunskom razdoblju.

* 1. **RASHODI PRORAČUNA**

U prvom polugodištu 2018. godine ukupni rashodi i izdaci ostvareni su u iznosu 4.725.210,76 kuna što je 38,42% godišnjeg plana rashoda za 2018. godinu. U odnosu na isto razdoblje prethodne proračunske godine ukupni rashodi ostvareni su u većem iznosu od 1.514.469,20 kuna. Iskazani rashodi i izdaci podijeljeni su na rashode poslovanja ostvarene u razdoblju 1. siječnja do 30. lipnja u iznosu 3.852.461,23 kn što je 45,38 % plana i rashode za nabavu nefinancijske imovine ostvarene u iznosu 872.749,53 kn što je 22,90% plana. Uobičajeno je da su rashodi proračuna u prvom dijelu godine iskazani s manjom realizacijom na što utječe procedura donošenja i provođenja javne nabave, vremenski uvjeti za izvođenje građevinskih radova, postupci ishođenja dozvola i sl.

Također prema novom pravilniku o polugodišnjem i godišnjem izvještavanju Polugodišnji izvještaj sadrži prihode i rashode prema izvorima financiranja koji su izvršeni za prvo polugodište 2018. godine (Tablica 2.), te rashode prema funkcijskoj klasifikaciji Tablica 3.

**POSEBNI DIO**

U skladu s odredbama članka 6. Pravilnika o polugodišnjem i godišnjem izvještaju o izvršenju proračuna (u nastavku Pravilnik) posebni dio proračuna sadrži izvršenje rashoda po organizacijskoj i programskoj klasifikaciji. Ta izvršenja se iskazuju u tablicama i sadrže brojčanu oznaku i naziv razdjela i glave, izvorni plan za proračunsku godinu, izvršenje za izvještajno razdoblje, indeks izvršenja za izvještajno razdoblje u odnosu na plan za proračunsku godinu. U posebnom dijelu nije predviđeno ostvarenje raspoloživih sredstava iz prethodne godine.

 Realizacija rashoda po organizacijskoj klasifikaciji prikazuje rashode prema organizaciji, odnosno rashode Općinskog vijeća i Jedinstvenog upravnog odjela. Rashodi Općinskog vijeća izvršeni su sa 53,94% plana ili u iznosu od 171.003,54 kune, a rashodi Jedinstvenog upravnog odjela izvršeni su sa 38,01% plana u iznosu od 4.554.207,22 kune.

 U skladu s planom proračuna Općinsko vijeće i Jedinstveni upravni odjel nositelji su projekata i aktivnosti, te prate njihovu realizaciju i daju obrazloženje programa i postignutih rezultata kako slijedi u nastavku po programskoj klasifikaciji.

1. RAZDJEL 001 OPĆINSKO VIJEĆE

 *1.1 Program 1000 Financiranje redovne djelatnosti*

Rashodi su predviđeni za provođenje programa rada Općinskog vijeća, planirani su u iznosu 317.000,00 kn, a u izvještajnom razdoblju 1.siječnja do 30. lipnja 2018. godine izvršeni su u iznosu 171.003,54 kn ili s 53,94% planiranog iznosa.

 Ovaj program sastoji se od sljedećih aktivnosti/tekućih projekata:

-Aktivnost A100001 Materijalni rashodi u ostvarenom iznosu od 37.554,79 kn ili 68,66% planiranog iznosa odnosi se na troškove vijeća, rashode za reprezentaciju, te na rashode protokola – vijence;

-Aktivnost A100002 Političke stranke u ostvarenom iznosu od 11.400,00 kn, odnosno 50% plana odnosi se na iplatu političkim strankama odnosno vijećnicima prema Odluci o financiranju političkih stranaka;

-Aktivnost A100003 Sponzorstva ostvarena je u iznosu 4.988,75 kn ili 16,63% planiranog iznosa, a odnosi se na proslavu Balogovih dana i pehare za vatrogasna natjecanja.

-Aktivnost A100005 Materijalni rashodi i rashodi za usluge ostvarena je u iznosu 92.060,00 kn ili 80,40% plana, odnosi se na intelektualne i osobne usluge – i to geodetsko katastarske usluge i usluge odvjetnika i pravnog savjetovanja.

 *1.2. Program 1000 Prostorni plan*

*-*Aktivnost A100002 ZZPU-Izrada izvješća o stanju u prostoru i Kapitalni projekt K100001 Izmjene i dopune prostornog plana – nema ostvarenja u izvještajnom razdoblju.

 *1.3. Program 1002 Sufinanciranje športa, kulture i religije*

*-*Aktivnost A100009 Održavanje Svetoivanjskih dana ostvarena je sa 25.000,00 kuna.

RAZDJEL 002 JEDINSTVENI UPRAVNI ODJEL

Rashodi su predviđeni za provođenje programa Jedinstvenog upravnog odjela.

*2.1.* *Program 1000 Financiranje redovne djelatnosti*

-Aktivnost A100005 Materijalni rashodi i rashodi za usluge ostvarena je u iznosu 6.575,00 kn ili 131,50% planiranih sredstava. Rashodi se odnose na troškove promidžbe i informiranja.

-Aktivnost A100004 Rashodi za zaposlene izvršena je u iznosu od 410.938,98 kn ili 53,96% plana, a odnosi se na bruto plaće za redovan rad, ostale rashode za zaposlene i doprinose na plaće;

-Aktivnost A100005 Materijalni rashodi i rashodi za usluge ostvarena je u iznosu 328.640,09 kuna, a odnosi se na naknadu troškova zaposlenima, rashode za materijal i energiju i rashode za usluge, ostale nespomenute rashode, te ostale financijske rashode .

-Aktivnost A100008 Opremanje jedinstvenog upravnog odjela ostvarena je sa 12.078,75 kuna, ili 32,58% plana, ostvarenje se odnosi na nabavu računalnog programa za uvođenje naknade za uređenje voda.

*2.2.Program 1000 Vodovod*

Program obuhvaća aktivnosti:

-Kapitalni projekt K100007 Donacije Vodnim uslugama d.o.o. koji je ostvaren sa iznosom od 232.751,66 kn ili 13,36% plana, a odnosi se na izgradnju vodoopskrbne mreže u Hrsovu prema I. privremenoj situaciji;

 *2.3.-* *Program 1001 Izgradnja cesta*

 Rashodi ovog programa su ostvareni u iznosu 866.924,90kn ili 39,45% plana. Program obuhvaća sljedeće aktivnosti:

-Aktivnost A100001 Modernizacija nerazvrstanih cesta na području općine Sveti Ivan Žabno izvršena je sa 466.110,58 kuna, odnosi se na asfaltiranje cesta na području Hrsova, Markovca Križevačkog i Kenđelovca.

-Aktivnost A100002 Putna i kanalska mreža izvršena je sa 70.620,00 kuna ili 44,39%.

-Aktivnost A100003 Tekuće održavanje mostova izvršena je sa 10.959,39 kuna.

-Aktivnost A100006 Održavanje nerazvrstanih cesta izvršena je sa 319.234,93 kune, a odnosi se na održavanje cesta na području općine.

 *2.4.Program1002 Izgradnja komunalne infrastrukture*

-Aktivnost A100001 Naknada za priključenje na elektroenergetsku mrežu nije imala ostvarenja u ovom izvještajnom razdoblju.

-Kapitalni projekt K100001: Kanalizacija izvršen je sa 57.476,91 kunu, a odnosi se na kanalizaciju u Voćarskoj ulici.

-Kapitalni projekt K100002: Projektna dokumentacija izvršen je sa 18.750,00 kuna, a odnosi se na glavni projekt sanacije odlagališta.

-Tekući projekt: Financiranje izrade popratne dokumentacije za korištenje EU sredstava, ostvareno u izvještajnom razdoblju 1-6 2018. sa 35.750,00 kuna.

 *2.5. Program1003: Održavanje programa komunalne infrastrukture*

-Aktivnost A100001 Održavanje javne rasvjete izvršena je sa 392.118,23 kune;

-Aktivnost A100002 Održavanje javnih površina i odvoz smeća izvršena je sa 73.898,05 kuna;

-Aktivnost A10004 Modernizacija nogostupa nema ostvarenja u ovom izvještajnom razdoblju.

 *2.6. Program: Održavanje građevinskih objekata*

-Aktivnost 100001 Tekuće održavanje građevinskih objekata izvršena je sa 204.265,08 kuna, odnosi se na održavanje domova u vlasništvu općine;

-Aktivnost A100002 Aktivnost: Uređenje autobusnih stajališta izvršena je sa 14.436,20 kuna;

-Aktivnost: Legalizacija građevinskih objekata izvršena je sa 150.203,11 kuna, a odnosi se na naknade Hrvatskih voda prilikom legalizacije i naknade za nezakonitu izgradnju za nelegalizirane domove na području općine.

 *2.7. Program: Građenje objekata u vlasništvu općine*

T100005 Tekući projekt: Obnova društvenih domova u vlasništvu općine u ovom izvještajnom razdoblju nije bilo ostvarenja.

  *2.8. Program 1000 Geodetsko katastarska izmjera*

 Ovaj program sastoji se od sljedećih aktivnosti:

-Aktivnost A100003 Sudske pristojbe izvršena je u iznosu 500,00 kuna.

 *2.9. Program 1000 Školstvo*

-Aktivnost A100002 Tekuće donacije školi ostvarena je sa 14.194,68 kuna;

-Aktivnost A100004 Stipendije i školarine odnosi se na stipendiranje sada 15 studenata, a ostvarenje iznosi 45.000,00 kn ili 64,29% plana;

-Aktivnost A100005 Sufinanciranje cijene prijevoza studenata izvršena je u postotku 18,09 % plana ili 1.809,00 kn, plaćanje prijevoza studenata HŽ-u;

-Aktivnost A100010: Aktivnost: Asistent u nastavi-putni troškovi izvršena je sa 2.739,00 kuna ili 34,24%.;

-Tekući projekt T100001 Dječje igralište, ostvaren je u ovom izvještajnom razdoblju sa 36.937,50 kn;

-Tekući projekt T100002 Naknada logopedu za rad s djecom ostvaren je u ovom izvještajnom razdoblju iznosom od 14.454,82 kn ili 34,42% plana.

 *2.10. Program 1001 Program predškolskog odgoja*

Pravni temelj je Zakon o predškolskom obrazovanju (Narodne novine“, broj 10/97, 107/07 i 94/13), Državni pedagoški standard predškolskog odgoja i naobrazbe, Programsko usmjerenje odgoja i obrazovanja predškolske djece. Cilj predškolskog odgoja je holističkim pristupom postići takvo okruženje koje će svojom kvalitetom osigurati optimalne uvjete življenja, učenja, odgoja i razvoja djece u predškolskoj ustanovi.

Rashodi programa ostvareni su u iznosu 52.752,10 kn ili 8,70% plana, a program se sastoji od sljedećih aktivnosti:

 -Aktivnost A100001 Financiranje redovne djelatnost, odnosi se na plaću djelatnice male škole, naknadu za prijevoz, te sufinanciranje male škole gdje je ostvarenje 52.752,10 kn ili 8,70% plana

-Kapitalni projekt izgradnja dječjeg vrtića nije imao ostvarenja u ovom razdoblju.

 *2.11*. *Program 1002 Sufinanciranje športa kulture i religije*

 Ovaj program obuhvaća sufinanciranje športa, kulture i religije i ostvaren je sa 101.000,00 kn odnosno 37,92% plana. Sastoji se od aktivnosti:

 -Aktivnost A100008 Etnografska zbirka, po ovoj aktivnosti nije bilo ostvarenja;

-Aktivnost A100010 Gradska knjižnica, odnosi se na sufinanciranje bibliobusa i iznos ostvarenja je 8.000,00 kn ili 50% plana;

 -Aktivnost A100013 Tekuće donacije vjerskim zajednicama obuhvaća donacije župnim uredima (vjerskim zajednicama) u općini Sveti Ivan Žabno, nije bilo Zahtjeva niti ostvarenja u prvom polugodištu 2018. godine.

-Aktivnost A100017 Sredstva za sport izvršena je u iznosu 93.000,00 kuna, a prema sklopljenim Ugovorima.

 *2.12. Program 1000 Sufinanciranje udruga*

-Aktivnost A100004 Sufinanciranje projekata i programa udruga-kultura izvršen je sa 37.350,00 kuna ili 50% izvršenja plana, a prema sklopljenim ugovorima i provedenom natječaju.

*2.13.Program 1004 Program potpora u obrazovanju*

-Aktivnost A100001 Sufinanciranje smještaja u vrtić izvršeno je sa 103.230,00 kuna.

 *2.14. Program 1000 Programi socijalne skrbi i zdravstva*

 Pravni temelj ovog programa je Zakon o socijalnoj skrbi („Narodne novine, broj 157/13 i 152/14, Plan javnih potreba u socijalnoj skrbi na području Općine Sveti Ivan Žabno za 2018. godinu, a sastoji se od sljedećih aktivnosti:

-Aktivnost A100001 Briga o starijim osobama i umirovljenicima izvršena je u iznosu 12.538,02 kn ili 50% ostvarenja, a odnosi se na putne troškove geronto domaćice koja obilazi nemoćne na području općine Sveti Ivan Žabno kao i sufinanciranje plaće.

-Aktivnost A100002 Briga o socijalno ugroženim skupinama odnosi se na financiranje prehrane učenika slabijeg imovnog stanja, a izvršenje je u iznosu 27.048,00 kn, te troškovi stanovanja iznose 1.766,25 kuna.

 -Aktivnost A100007 Provođenje natalitetnih mjera izvršena je u iznosu 25.500,00 kn odnosno 31,88% planiranih sredstava, odnosi se na porodiljne naknade, po svakom rođenom djetetu isplaćuje se 1.500,00 kn, a prema Odluci Općinskog vijeća;

-Aktivnost A100008 Sufinanciranje zdravstvene zaštite odnosi se na deratizaciju i dezinsekciju na području općine Sveti Ivan Žabno u iznosu ostvarenja od 67.437,50 kuna, te 1.627,50 kuna, plaćanje dežurstva ljekarni.

*2.15. Program1000 Program humanitarnih udruga*

Ovaj program izvršen je u iznosu 18.750,00 kn ili 56,82% plana, sastoji se od sljedećih aktivnosti:

-Aktivnost A10001 Ostale humanitarne aktivnosti izvršena je sa 12.000,00 kuna, a odnosi se na tekuće donacije Crvenom križu-zakonska obveza.

-Aktivnost A100002 Zaštita socijalno osjetljivih kategorija društva izvršena je u iznosu 6.750,00 kn. Udruzi dragovoljaca domovinskog rata „Graničarska uzdanica“doznačeno 3.500,00 kn, te Udruzi umirovljenika doznačeno 3250,00.

 *2.16. Program 1000 Poticanje poljoprivrednih gospodarstava i poljoprivrede*

-Tekući projekt T 10003 Izrada Lokalne razvojne strategije u iznosu ostvarenja 6000,00 kn odnosi se na članarinu Lokalnoj akcijskoj grupi „PRIGORJE“.

*2.17. Program 1000 Program zaštite od požara i spašavanje*

Program je ostvaren u iznosu 85.000,00 kn ili 32,69% plana, a sastoji se od aktivnosti:

-Aktivnost A100001 Ostale tekuće donacije - VZ Sveti Ivan Žabno, ostvarenje je sa 80.000,00 kn a odnosi se na sredstva doznačena Vatrogasnoj zajednici, a prema Zakonu o vatrogastvu („Narodne novine“ broj 139/04- pročišćeni tekst, 174/04 i 38/09, 80/10);

-Aktivnost A100002 Civilna zaštita ostvarena je u iznosu 3.000,00 kuna,

-Aktivnost A100003 Financiranje Hrvatske gorske službe spašavanja, ostvarena je u iznosu 2.000,00 kuna,

-Aktivnost A100005 Ostale tekuće donacije u naravi – vatrogasna oprema nije imala ostvarenja u prvom polugodištu 2018. godine.

 *2.18*. *Program 1002 Program društveni domovi*

Sastoji se od sljedećih aktivnosti:

-Aktivnost A100001 Adaptacija društvenih domova ostvarena je u iznosu 143.803,71 kn ili 49,59% plana, a odnosi se na radove na društvenim domovima u Novom Glogu, Hrsovu, Tremi-Gornje Selo, Tremi-Budilovo.

 *2.19. PROGRAM 1004 Program zaštita i zbrinjavanje životinja*

-Aktivnost: Higijeničarska služba i zaštita životinja ostvarena je sa 1.937,50 kuna u prvom polugodištu 2018. godine.

 *2.20. Program 1007 Nabava opreme*

-Aktivnost: Komunalna oprema za održavanje javnih površina izvršena je sa 364.560,20 kuna, a odnosi se na kupnju malčera, traktora i prikolice.